**Anexa 1 – activitate de succes: Școala altfel: „Să știi mai multe, să fi mai bun!”**

**FIȘĂ DE ACTIVITATE**

1. **Numele și adresa unității de învățământ aplicante:**

*ȘCOALA GIMNAZIALĂ „HATMANUL ȘENDREA” DOLHEȘTII MARI,* *Comuna Dolheşti, Judeţul Suceava*

**Nivelul/ nivelurile de învățământ:** *primar/gimnazial*

**Numărul elevilor din școală:** *470*

**Numărul cadrelor didactice din școală:** *30*

**Coordonatorul activității (nume și prenume, funcție, date de contact):**

* Prof. Chiperi Camelia (consilier educativ), email: [cameliachiperi68@yahoo.com](mailto:cameliachiperi68@yahoo.com),

telefon: 0746074440

* Prof.metodist lb română: Agafița Gianina Maria, email: agafita.gianina@yahoo.com, telefon: 0745201034
* Prof. Grigoraș Mirela (resp. CEAC), email: [grigoras\_mirela@yahoo.com](mailto:grigoras_mirela@yahoo.com), telefon: 0749981428
* Prof. Dinu Diana (resp. activ. extrașcolare), email: [dianadinu605@yahoo.ro](mailto:dianadinu605@yahoo.ro), telefon: 0762950220

1. **Titlul activității:** „Eu și familia mea”;
2. **Domeniul în care se încadrează:** consiliere și orientare;
3. **Scopul activității:**

Motivarea copiilor pentru dezvoltarea unor relații de familie armonioase și susținerea familiilor vulnerabile.

1. **Obiective educaționale ale activității:**

* Sensibilizarea comunității locale cu privire la problemele cu care se confruntă în prezent instituția familiei, astfel încât aceasta să identifice soluții pentru depășirea lor;
* Schimbarea comportamentului în spiritul valorilor pe care se bazează familia: dragostea, respectul reciproc, împărțirea egală a responsabilităților între toți membrii familiei;
* Conștientizarea importanței familiei în societate;

1. **Elevi participanți:** număr total de participanți, procent de participanți din numărul total de elevi din grupul țintă

**Elevi participanți:** 92 de elevi din clasele a V-a, a VI-a, a VII-a, a VIII-a

**Grupul țintă:** 92 de elevi din clasele a V-a, a VI-a, a VII-a, a VIII-a

**Procent de participanți din numărul total de elevi din grupul țintă:** 100%

1. **Durata și locul desfășurării activității:** 15.05.2017, sala de clasă;
2. **Descrierea activității.** Descrieți pe scurt activitatea, în cel mult 5-10 rânduri, menționând elementele de succes ale acesteia (conținut, metode, sarcini de lucru, caracter interdisciplinar, parteneriate, etc.)

Activitatea este inclusă în proiectul educațional „Sunt un copil orfan... cu părinți în viață”, având un caracter interdisciplinar, deoarece elevii școlii dolheștene s-au întrecut în realizarea de compuneri, desene și dezbateri cu scopul motivării copiilor pentru dezvoltarea unor relații de familie armonioase. Metodele utilizate pe parcursul activității au fost diverse de la cele tradiționale, cum ar fi: conversația euristică, explicația, până la cele activ-participative, ca de exemplu: munca în echipa, brainstormingul. Împactul activității a fost unul pozitiv, elevii au avut posibilitatea să devină, culegători și conservatori ai tezaurului numit – familie”. Familia – un templu sfânt – este locul unde găsim înțelegere, liniște și soluții la problemele care ne frământă au concluzionat elevii participanți la activitate în compunerile lor, fiind mediul în care venim pe lume, ne dezvoltăm, cu condiția ca în familie să existe *comunicare, respect, iubire,* (citat din compunerea unui copil: „Am o bucățică de iubire în buzunar. O împart cu... mami și tati!”)

1. **Descrieți rezultatele obținute în urma activității:**

În urma activității desfășurate, elevii:

* Și-au perfecționat abilitățile de comunicare prin participarea la activități extrașcolare;
* Au înțeles importanța derulării unor activități extrașcolare care să încurajeze crearea și menținerea familiilor model, cât și sensibilizarea populației cu privire la efectele resimțite de către copiii ai căror părinți sunt plecați în străinătate;
* Si-au dezvoltat creativitatea și stima de sine.

1. **Precizați daca elevii/ profesorii/ părinții, și-au manifestat dorința de continuare a acestei activități și modalitatea în care puteți asigura acest lucru:**

În urma discuțiilor avute cu elevii și părinții acestora se poate afirma cu certitudine că această activitate din cadrul proiectului educațional „Sunt un copil orfan... cu părinți în viață”, a fost oportună, iar dorința continuării acesteia există fiind propusă chiar valorificarea experienței proprii prin intermediul diseminării proiectului în alte unități de învățământ.

1. **Motivația propunerii activității ca fiind cea mai bună (maxim ½ pagini): argumente ale cadrelor didactice, ale elevilor, ale părinților:**

Considerăm că această activitate a fost deosebită deoarece impactul educativ asupra elevilor a fost unul semnificativ.

În primul rând, în condițiile în care, în județul nostru, nivelul migrației a crescut considerabil, iar urmările acestui fenomen sunt multiple, școala noastră a considerat că se impune derularea unor activități extrașcolare care să încurajeze crearea familiilor model și existența unor relații de familie armonioase.

Un alt argument care demonstrează că această activitate a fost una reușită constă în existența produselor realizate de elevi: postere, colaje și compuneri („Scrisoare pentru mama” de Roberta). Așadar activitatea a pus elevii într-un contex de educație nonformală, concluzionând că rolul acestei teme este de a sublinia importanța acelora din familie, indiferent că sunt părinți, bunici sau frați – despre educația părintească în care toți copiii să devină „păstrători ai tezaurului numit: familie”.

1. **Atașați cele mai relevante mărturii ale elevilor/ profesorilor/ părinților referitoare la activitatea propusă**

Cele mai relevante mărturii:

„Mi-a plăcut foarte mult activitatea și nu voi uita motto-ul proiectului: „Părinte, lasă-ți copilul să se joace în băltoace, să se suie în copaci, să scormonească în pământ, să pornească la vânătoare după râme, să facă placinte din noroi, să se rostogolească de pe un deal, să facă coronită din flori... și fii lângă el în toate aceste clipe unice.” – *Larisa, clasa a VII-a*

„Am aflat lucruri interesante la această activitate.” – *Issabela, clasa a V-a*

„Am citit și recitit scrisoarea Robertei, m-am regăsit în acele rânduri. Mama mea este plecată în străinătate pe când aveam un an, vine acasă doar de sărbători și la această activitate am înțeles că, școala îmi este ca o familie, iar doamna dirigintă este ca o... MAMA” ­*– Gheorghiță – clasa a VII-a*

„Este îngrijorător faptul că, în regiunea de nord-est, potrivit datelor Direcțiilor Generale de Asistență Socială și Protecția Copilului, numărul copiilor care au unul sau ambii părinți plecați în străinătate este de 7945 copii în județul nostru, iar comunitățile locale ar trebuii să găsească soluții – *Anonim, părinte*

„Am apreciat activitatea ca fiind deosebită pentru că s-a desfășurat de Ziua Internațională a Familiei, fiind în strânsă legătură cu tematica activității noastre, am urmărit plăcerea cu care au lucrat toti elevii, realizând postere cu tema: „Familia fericită” ” *prof. Jitariuc Elena*

„Consider că această activitate a fost o provocare pentru noi toți deoarece copiii rămași acasă în urma plecării părinților la muncă în străinătate se confruntă, unii dintre ei, cu dificultăți de ordin emoțional, social si educațional, iar acești copii reprezintă o categorie socială aparte, cu caracteristici si nevoi unice, nu discutăm despre copii abandonați, ei sunt copii iubiți, dar în același timp singuri” *prof. Chiperi Camelia*

1. **Atașați „dovezi” ale activității (fotografii, filme, documente, etc.)**















